**ҒАЗАЛЛАР**

Эй муниси дил, кеча сен кима меҳмон бўлувдинг?

Жон сенсиз ўртанди сен кима жонон бўлувдинг?

Мен ишқинг майидан маст, сен ўзгага улфат,

Дардмандинг мену сен кима дармон бўлувдинг?

Ағёр суҳбатига ғарқсану бир бор ўйламайсан,

Аслида азалдан кима армон бўлувдинг?

Олдинг қароримнию кимга бердинг ором,

Улдим фироқинг ичра, айт, кима жон бўлувдинг?

Кўз ёшим аро сузди айлокни қайнги,

Эй руҳи равон, кима лўъбати хандон бўлувдинг?

Бир бор дилимдан олмадинг жабр тиконин,

Гул ораз ила кима сарви гулистон бўлувдинг?

Ханжар қўлида, бир маст келар қатлингни истаб,

Ҳайрат, қараки кима заҳми пайкон бўлувдинг?

\*\*\*

Бўлди дил волаю шайдоларинг, майлига-да,

Тукди қоним ноз таманноларинг, майлига-да.

Тоқату сабру қарорим бўлди мен маҳзуннинг

Садқаи лутфу адоларинг, майлига-да.

Лаби лаълинг тилабон топди рақиб дашном агар.

Менгами қолди ширин дуоларинг, майлига-да,

Не зарар ишқинг аро бўлсам ағар машҳур мен,

Не зарар бўлсам агар расволаринг, майлига-да.

Ҳечқиси йўқ, агар воқиф бўлибдур падаринг,

Ҳолимиз англабти-ку боболаринг, майлига-да.

Яхши бўлди-ку, рақиблар бўлди кўйингдан жудо,

Қон қилибди жигарин савдоларинг, майлига-да.

Йиғласа қон қайси кўз ҳажринг аро, кўр бўлсин,

Бош агар топталса зериполаринг, майлига-да.

Бу ситамлар ичра Ҳайрат ўлса ҳам йўқдир зарар,

Айласа тупроқ уни жафоларинг, майлига-да.

\*\*\*

Эй сарв, беибо чаманда бўй чўзибсан!

Ёрим сарв қадини наҳот сезибсан?

Ул сарв оромидир кўзимни наҳри,

Гар сен ариқ бўйига меҳр қўйибсан!

Ул сарви дилорою юргай хиромон,

Сен сарви бесамар, қотиб турибсан!

У дилдан ичар сув, илдизи дилда,

Сен гилдан ичиб сув, гилда унибсан!

Гар шохида лутф позпарвар эрур ул.

Сен богпарвару шоҳдан айрилибсан!

Ҳайрат эътиқоди у сарви позда,

Англабми, магар, мендан юз ўгирибсан?

Куйдирма хор айлаб, бухорий нигоро!

Ғаминг бухоридан[[1]](#footnote-1) ёғилгай хоро[[2]](#footnote-2)!!

Оқшомдан то саҳар қўярман бошни

Хор[[3]](#footnote-3) узра, эй гулузори Бухоро!

Қўлларинг нигордир фигор[[4]](#footnote-4) жисмимдан,

Не чобук нигоро, не жисми фигоро!

Ҳажринг айёмида сабрим чикора,

Васлингдан сўйлайин не деб, дилоро?

Измим йўқ ишқ доғин пинҳон этгали,

Юзим йўқ сиримни этсам ошкоро.

Ишқингда доғману сир нечун пинҳон,

Сўзим эшит, доғи холингдир соpo[[5]](#footnote-5)

Шикоринг бўлдиму едим фирибинг,

Эй дилфириб моҳ, эй жоншикоро!

Сипоҳниг тағофул[[6]](#footnote-6), лашкарларинг жафо,

Икки қаро кўзинг икки туркдир сафоро[[7]](#footnote-7)!

Сен деб майхонада дайр пиридурман,

Малоҳат мулкида сен мисли Доро!

Зорликда ажалга етсамки, зеро -

Мозоримга гузар қиларсан зорol

Фигонга ботмагил, эй дили, нечупким,

На жон, на жононда йўқдир мадоро!

Жафопеша бўлки, бору будинг шу,

Мен учун ҳажрингнинг заҳри гуворо[[8]](#footnote-8)

Агар водийдасан ва ё саҳрода,

Фигон биносига бергум ёдингдан оро.

\*\*\*

Интизорман, гул либосли ёр мени ёд айласа,

Бир даме солса қулоқ додимга, имдод айласа.

Бандаман ҳажри аро оҳу фиғонга неча ким,

Сарви озод, кошки, кўз солсаю озод айласа.

Ул ширинлабдан ширинлик туймади бир лаб, мени

Не ажаб, ғам тоғида ҳамроҳи Фарҳод айласа.

Отининг пойида тупроқ гардига айландим, оҳ.

Лутф этиб боқса ва ё гардимни барбод айласа.

Қошлари қаҳр ўқини қалбимга отгай дам-бадам,

Истагай маст кўзлари, юз фитна ижод айласа.

Кўзларимнинг жомидан оғу ичарман, ул санам

Ичганида май, мени шоядки бир ёд айласа.

Зору маҳжуру ҳазин Ҳайрат, унинг ҳижронида,

Шу умиддаки, у моҳ васлида дилшод айласа.

1. Бухор - буғ, пар. [↑](#footnote-ref-1)
2. Хоро - тош, харсанг. [↑](#footnote-ref-2)
3. Хор - тикан. [↑](#footnote-ref-3)
4. Фигор - афгор. [↑](#footnote-ref-4)
5. Соро - соф. [↑](#footnote-ref-5)
6. Тағофул- ғафолат. [↑](#footnote-ref-6)
7. Сафоро - сафга оро. [↑](#footnote-ref-7)
8. Гуворо - ёқимли.

   [↑](#footnote-ref-8)